અનેક વખત શંકા પણ વ્યક્ત કરાઈ છે કે ચીનની સરકાર આ કંપનીનાં ઉપકરણોની મદદથી બીજા દેશોની ગુપ્ત માહિતી મેળવી રહી છે.

બીબીસી સંવાદદાતા વિનીત ખરેએ અમેરિકાની સરકારના સંચાર બાબતોન નિયામક સંસ્થા ફેડરલ કૉમ્યુનિકેશન કમિશન એટલે કે એફસીસીના ચૅરમૅન અજિત પાઈ સાથે આ અંગે વિસ્તૃત વાત કરી છે.

પ્રશ્ન: તમે આ બે કંપનીઓની સામે પુરાવાની વાત કરો છો, તો શું તમે કહી શકો છો કે તમે આ બંને કંપનીઓની સામે કેવા પુરાવાની વાત કરી રહ્યા છો?

જવાબ: હા, ચોક્કસ. આદેશમાં એ વાત વધારે વિસ્તારથી કહેવામાં આવી છે, પરંતુ ઓછા શબ્દોમાં કહીએ તો અમને ખબર છે કે આ બંને કંપનીઓનો ચીનની કૉમ્યુનિસ્ટ પાર્ટી અને ચીનના સૈન્ય સાથે સંબંધ છે.

આ ઉપરાંત ચીનના કાયદા પ્રમાણે જો ચીનની ઇન્ટેલિજન્સ સર્વિસ ચીનની કોઈ પણ કંપની જેવી કે ખ્વાવે અને ઝેડટીઈ પાસેથી કોઈ માહિતી માગે તો તેમણે આપવી પડશે, સાથે જ તેઓ એવું પણ નહીં કહી શકે કે તેમની પાસેથી આ જાણકારી માગવામાં આવી છે.

જો તમે અમેરિકાના ગ્રામીણ વિસ્તારમાં કોઈ ટેલિફોન કંપની ચલાવો છો અને તમારે તમારા નેટવર્કમાં ખ્વાવેનો સામાન અથવા તેની સર્વિસનો ઉપયોગ કર્યો છે.

તો તમને ક્યારેય ખબર નહીં પડે કે ચીનની ઇન્ટેલિજન્સ સર્વિસ તરફથી ઇન્ટેલેક્ચ્યુઅલ પ્રોપર્ટની ચોરી કરવામાં આવી છે. આવો ખતરો અમેરિકા ઉઠાવી શકતું નથી અને એફસીસી આને સહન કરવા તૈયાર નથી.

પ્રશ્ન: અમેરિકામાં હાલ આ બંને કંપનીઓનો કેટલા સામનનો ઉપયોગ થાય છે?

જવાબ: આ ઘણો સારો સવાલ છે. મારા નેતૃત્વમાં અમે અમેરિકામાં ટેલિકૉમ કંપનીઓને કહ્યું છે કે તેઓ અમને કહે કે તેમના નેટવર્કમાં ખ્વાવે અને ઝેડટીઈનો કેટલો સામાન છે.

અમને હાલમાં જ આ જાણકારી મળી છે. જ્યારે હું તમારી સાથે વાત કરી રહ્યો છું, ત્યારે મારી ઑફિસમાં લોકો આ વિશે જાણકારી ભેગી કરી રહ્યા છે.

જ્યારે મારી પાસે આ માહિતી આવશે, ત્યારે હું આ અંગે મારો વિચાર જણાવીશ, પરંતુ દુર્ભાગ્યે હાલ હું તેના વિશે કોઈ શરૂઆતી આકલન કરી શકું એમ નથી. 

પ્રશ્ન: શું તમારી દક્ષિણ-પશ્ચિમ એશિયાના નેતાઓ સાથે આ અંગે કોઈ વાતચીત થઈ છે? ભારતમાં, પાકિસ્તાનમાં, નેપાળમાં, બાંગ્લાદેશમાં?

ટ્રમ્પે કહ્યું કે મોદી ચીન સાથેના સંઘર્ષ વિશે શું વિચારે છે?

જવાબ: હા, થઈ છે. ફેબ્રુઆરીમાં ભારતની મુલાકાતે ગયેલા એક પ્રતિનિધિમંડળમાં હું હતો. મને ટ્રાઈ પ્રમુખ રામ શર્મા, સેક્રેટરી અંશુ પ્રકાશ સાથે મુલાકાત કરવાની તક મળી હતી.

વડા પ્રધાન નરેન્દ્ર મોદી સાથે થોડા સમયની મુલાકાતમાં મેં 5G... \n\nમને ઉપરના લેખ માટે સારું શીર્ષક આપો.
ચીનની આ મોબાઇલ કંપનીઓને અમેરિકા ખતરારૂપ કેમ માને છે?